Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18716

b) az 5.3.5.6 — 5.3.5.21 pontok előírásainak megfelelő forgószárnyas légi-jármű megközelítési siklópálya jelzőrendszer (HAPI). Elhelyezés 5.3.5.3 Az optikai megközelítési siklópálya jelző rendszert úgy helyezzék el, hogy az a forgószárnyas légijárművet a végső megközelítési és felszállási területen meghatározott pontra vezesse és a végső megközelítés és leszállás végrehajtása során ne vakítsa a légi-jármű vezetőt. 5.3.5.4 Ajánlás — Az optikai megközelítési siklópálya jelző rendszert a kijelölt célpont közelében, a kívánatos megközelítés irányába beállítva helyezzék el. 5.3.5.5 A fény-egységek letörhetők legyenek és azokat a lehető legalacsonyabbra helyezzék el. HAPI jelzésforma 5.3.5.6 A HAPI berendezés jelzései négy egymástól jól megkülönböztethető jelzések legyenek a következő tájékoztatások biztosítása céljából: A forgószárnyas légi-jármű a siklópálya felett — a siklópályán — kissé a siklópálya alatt — a siklópálya alatt repül. 2007/70/II. szám 5.3.5.7 A HAPI berendezés jelzései az alábbi ábrának megfelelőek legyenek. 5-12. ábra: Forgószárnyas légi-jármű megközelítési siklópálya jelzőberendezés Ábraszöveg: Szektor Jelzés Felirat (angol) siklópálya felett villogó zöld flashing green siklópályán zöld green megközelítési siklópálya approach slope kissé siklópálya alatt vörös red siklópálya alatt villogó vörös flashing red Megjegyzés : Az egység tervezésénél gondoskodni kell arról, hogy a jel-szektorok valamint az oldalszög fedésterületek (határai) között a hamis jelek lehetőségét a legkisebbre csökkentsék. 2007/70/II. szám 5-13. ábra Optikai megközelítési siklópálya jelző rendszer akadály védelmi felülete 5.3.5.8 A HAPI berendezés villogó szektorában a jelek felvillanási frekvenciája legalább 2 Hz legyen. 5.3.5.9 Ajánlás — A HAPI berendezés villogó jelzéseinek felvillanási aránya 1:1 (felvillan : kialszik a fényjelzés) és a modulációs mélység legalább 80 %-os legyen. 5.3.5.10 A HAPI berendezés "siklópályán" jelzésének szektor mérete, azaz szögtartománya 45 szög-perc értékű legyen. 5.3.5.11 A HAPI berendezés "kissé a siklópálya alatt" jelzésének szektor mérete, azaz szögtartománya 15 szög-perc értékű legyen. Fényelosztás 5.3.5.12 Ajánlás — A berendezés vörös és zöld színű fényeinek fényerőssége és fényelosztása feleljen meg az 5-9. ábra 4. kép előírásának. Megjegyzés : A HAPI berendezés illetve rendszer forgatható alapra történő felszerelésével nagyobb oldalszög fedés biztosítható. 5.3.5.13 A HAPI berendezés függőleges síkban tapasztalható színváltozása olyan legyen, hogy azt a megfigyelő nem kevesebb mint 300 méter távolságból nem több mint három szög-percen belül észlelhesse. 5.3.5.14 A vörös vagy zöld szűrő átvilágítási tényező értéke a legnagyobb fénysugárzás (fényerő) mellett 15 % -nál kevesebb ne legyen. 2007/70/II. szám 5.3.5.15 Teljes fényerőnél a vörös színű fény "Y" koordinátája ne haladja meg a 0.320 értéket és a zöld színű fény a 14. Annex I. kötet 1. Függelék 2.1.3 pontjában meghatározott értékhatárokon belül maradjon. 5.3.5.16 Alakítsanak ki megfelelő fényerő szabályzást annak érdekében, hogy lehetővé tegyék az uralkodó környezeti viszonyoknak megfelelő fényintenzitás beállítását valamint elkerüljék a légi-jármű vezető elvakítását a megközelítés és leszállás végrehajtása során. Megközelítési siklópálya és magasság beállítás 5.3.5.17 A forgószárnyas légi-jármű optikai megközelítési jelző rendszer magasság beállítása a vízszintes felett 1°-tól 12°-ig bármely kívánt szögbe +/- 5 szög-perc pontossággal elvégezhető legyen. 5.3.5.18 A forgószárnyas légi-jármű optikai megközelítési jelző rendszer oldalszög beállítása olyan legyen, hogy a megközelítés végrehajtása során a légi-jármű vezetője, aki a "siklópálya alatt" jelzés felső határát látja, a megközelítési területen levő összes tárgy felett megfelelő biztonsági távolságban marad. A fény-egység jellemzői 5.3.5.19 A rendszert úgy tervezzék meg, hogy:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes